Stordata er det norske ordet for «big data», som omhandler lagring og bearbeiding av store informasjonsmengder.

Det heter stordata fordi datamengdene er så store, inneholder så mye informasjon og er så ustrukturerte til at vi ikke kan bruke tradisjonelle teknikker for å hente ut informasjon.

Utvikling av teknologi og infrastruktur for datainnsamling, datakommunikasjon og datalagring har ført til en drastisk økning av tilgangen på stordata.

Stordata kan blant annet brukes til å finne businesstrender, fastslå kvaliteten på forskning, forebygge sykdommer, sammenligne juridiske siteringer, bekjempe kriminalitet og holde et øye med trafikkforhold i sanntid.

Meteorologene var blant de første som tok i bruk slike datamengder. Ved hjelp av værobservasjoner over lang tid og datasimulering kan de studere hvordan mange forskjellige fysiske prosesser spiller sammen for å skape været.

Kilde: NRK Beta, Store norske leksikon, Wikipedia